CELEX: 32019D0284
Language: ro
Date: 2019-02-18 00:00:00
Title: Decizia (PESC) 2019/284 a Consiliului din 18 februarie 2019 de modificare a Deciziei 2011/101/PESC privind măsuri restrictive împotriva Zimbabwe

19.2.2019   
               
               
                  RO
               
               
                  Jurnalul Oficial al Uniunii Europene
               
               
                  L 47/38
               
            
         DECIZIA (PESC) 2019/284 A CONSILIULUI
         din 18 februarie 2019
         de modificare a Deciziei 2011/101/PESC privind măsuri restrictive împotriva Zimbabwe
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 15 februarie 2011, Consiliul a adoptat Decizia 2011/101/PESC (1).
                  
               
                     (2)
                  
                  
                     Consiliul a efectuat o revizuire a Deciziei 2011/101/PESC, ținând seama de situația politică din Zimbabwe.
                  
               
                     (3)
                  
                  
                     Prin urmare, măsurile restrictive ar trebui să fie prelungite până la 20 februarie 2020. Consiliul ar trebui să le reexamineze constant în funcție de evoluțiile politice și în materie de securitate din Zimbabwe.
                  
               
                     (4)
                  
                  
                     Măsurile restrictive ar trebui reînnoite în ceea ce privește cinci persoane și o entitate, precum și retrase în ceea ce privește două persoane, în anexa I la Decizia 2011/101/PESC. Suspendarea măsurilor restrictive ar trebui să fie reînnoită în ceea ce privește trei persoane care figurează în anexa II la Decizia 2011/101/PESC.
                  
               
                     (5)
                  
                  
                     Decizia 2011/101/PESC ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Decizia 2011/101/PESC se modifică după cum urmează:
            
                        1.
                     
                     
                        Articolul 10 se înlocuiește cu următorul text:
                        
                           „Articolul 10
                           
                              (1)   Prezenta decizie intră în vigoare la data adoptării.
                           
                           
                              (2)   Decizia se aplică până la 20 februarie 2020.
                           
                           
                              (3)   Măsurile menționate la articolul 4 alineatul (1) și la articolul 5 alineatele (1) și (2), în măsura în care se aplică persoanelor enumerate în anexa II, se suspendă până la 20 februarie 2020.
                           
                           
                              (4)   Prezenta decizie este reexaminată constant și este reînnoită sau modificată, după caz, în situația în care Consiliul apreciază că obiectivele acesteia nu au fost atinse.”
                           
                        
                     
                  
                        2.
                     
                     
                        Anexa I se modifică în conformitate cu anexa I la prezenta decizie.
                     
                  
                        3.
                     
                     
                        Anexa II se modifică în conformitate cu anexa II la prezenta decizie.
                     
                  
         
            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
         
         
            Adoptată la Bruxelles, 18 februarie 2019.
            
               
                  Pentru Consiliu
               
               
                  Președintele
               
               F. MOGHERINI
            
         
         
            (1)  Decizia 2011/101/PESC a Consiliului din 15 februarie 2011 privind măsuri restrictive împotriva Zimbabwe (JO L 42, 16.2.2011, p. 6).
      
      
         
            ANEXA I
            
                        1.
                     
                     
                        Rubrica referitoare la următoarea persoană care figurează în anexa I la Decizia 2011/101/PESC se înlocuiește cu rubrica de mai jos.
                        
                                     
                                 
                                 
                                    Nume (și eventuale pseudonime)
                                 
                                 
                                    Date de identificare
                                 
                                 
                                    Motivele desemnării
                                 
                              
                                    „2.
                                 
                                 
                                    Mugabe, Grace
                                 
                                 
                                    Data nașterii: 23.7.1965
                                    pașaport AD001159
                                    CI 63-646650Q70
                                 
                                 
                                    Fost secretar al Ligii femeilor din cadrul ZANU-PF (Frontul Patriotic – Uniunea Națională Africană din Zimbabwe), implicată în activități care subminează grav democrația, respectarea drepturilor omului și statul de drept. A preluat Iron Mark Estate în 2002; presupusă a fi obținut mari profituri ilicite din mineritul diamantelor.”
                                 
                              
                  
                        2.
                     
                     
                        În anexa I la Decizia 2011/101/PESC, se elimină următoarele rubrici:
                        
                                    „3.
                                 
                                 
                                    Bonyongwe, Happyton Mabhuya
                                 
                              
                                    4.
                                 
                                 
                                    Chihuri, Augustine”
                                 
                              
                  
      
      
         
            ANEXA II
            În anexa II la Decizia 2011/101/PESC, se elimină următoarele rubrici:
            
               
                           „1.
                        
                        
                           Bonyongwe, Happyton Mabhuya
                        
                     
                           2.
                        
                        
                           Chihuri, Augustine”